Spoštovani starši,

Začenja se novo šolsko leto, ki bo tokrat malo drugače obarvano. Izredne razmere ob Covid – 19 še vedno narekujejo naš tempo tako v vrtcu kot celotni družbi. Verjetno bomo vsi skupaj potrebovali veliko strpnosti in medsebojnega razumevanja, saj naloga pred nami ne bo lahka. Verjamemo, da bomo s skupnimi močmi tudi to težavo prebrodili in premagali.

 »*Življenje je potovanje- poskrbi, da bo radostno in polno nepozabnih trenutkov«*

 *Timea Varga*

**PROTOKOL RAVNANJA OB VSTOPU V VRTEC**

**Higienska priporočila za vrtce v času epidemije COVID-19, ki jih je pripravil Nacionalni inštitut za javno zdravje (NIJZ).**

**V vrtec naj prihajajo le zdravi otroci in osebje. Starši morajo biti hkrati seznanjeni, da je ob odprtju vrtca za vse otroke tveganje za prenos okužbe z virusom SARS-CoV-2 večje. Temu ustrezno naj skušajo zaščititi svoje morebitne starejše ali imunsko oslabele sorodnike oziroma osebe, ki so jim blizu – kontakt z njimi naj bo le na zadostni razdalji in z uporabo maske.**

V skladu s priporočili NIJZ je potrebno v obdobju od **1. 9. 2020** upoštevati naslednji protokol:

**Prihod v vrtec:**

* Starši ob ponovnem ali prvem prihodu v vrtec posredujete vzgojiteljici podpisano izjavo o zdravstvenem stanju otroka (izjava). Obrazec je dostopen na spletni strani ali v fizični obliki ob vhodu v vrtec (vrnitev v vrtec od 1. 9. 2020).
* V območje vrtca lahko vstopate le zdravi in z zaščitno masko.
* Ob vstopu v vrtec si morate obvezno razkužiti roke.
* Otroka v vrtec pripeljejo le člani istega gospodinjstva. Otroka pripelje ena oseba naenkrat.
* V garderobi in na hodnikih vrtca se ne zadržujemo. V kolikor je v garderobi več staršev, počakamo na označen razdalji.
* Otroci skupin Čebelice in Zajčki in Pikapolonice vstopajo pri glavnem vhodu. Otroci bodo v matični skupini.
* Skupini Zmajčki in Sovice vstopata na vhodu pri kuhinji. Otroci bodo v matični skupini.
* Skupina Sončki bo v svojih prostorih. Pri prihodu pozvonite pri vratih, kjer vas bo sprejela vzgojiteljica.
* Otroka pospremite do svoje igralnice. Otroci se zadržujejo od prihoda do odhoda v svoji igralnici. **Ne zadržujte se na hodnikih vrtca.**

**Odhod iz vrtca:**

* **Vhodna vrata se pri skupinah Čebelice, Zajčki in Pikapolonice odpirajo ob 12.00, vhod za Sovice in Zmajčke pa ob 13. 00.**

**Ne zadržujte se na hodnikih vrtca.**

* Pojdite do igralnice, kjer se nahaja vaš otrok.
* Prevzem otroka opravite čim hitreje ter zapustite stavbo vrtca.

**Igrače in ninice:**

* **Otroci v vrtec ne smejo prinašati igrač od doma.**
* Strokovni delavci v vrtcu bodo izbirali igrače za igro, ki se lahko pogosto perejo in razkužujejo.

**Rezervna oblačila:**

* Oblačila otroka so shranjena v omarici ali na obešalnikih, poleg je zmeraj rezervna plastična vrečka za mokra oblačila, ki jo prinesete od doma.

**Uvajanje novincev:**

Letošnje uvajanje bo prilagojeno razmeram, saj je pomembno, da ohranjamo razdalje in se izogibamo nepotrebnim stikom. Starši boste lahko prišli uvajati svojega otroka po razporedu, ki vam ga bo uredila vaša vzgojiteljica.

* Uvajanje novincev bo prilagojeno razmeram, v skupini bodo lahko hkrati največ 3 – 4 starši, po predhodnem dogovoru in razporedu vzgojiteljice.

**Uprava vrtca:**

* Kar je možno, starši uredite telefonsko ali preko e naslovov. V kolikor to ni mogoče, svoj prihod v vrtec najavite po telefonu.
* **Osnovne informacije o organizaciji dela v obdobju od 1. 9. dalje**
* Poskušali bomo zagotoviti stalen strokovni kader, v kolikor ne pride do odsotnosti.
* Skupine se ne bodo združevale med seboj.
* Po navodilih NIJZ otrokom rok ne razkužujemo. Vzgojitelji bodo poskrbeli za pogosto umivanje z milom.
* Strokovni delavci ob srečevanju s starši uporabljajo masko ali vzdržujejo razdaljo.
* Vzgojitelj in otroci vzpostavljajo običajen fizični stik, ki bo po dolgotrajni odsotnosti iz vrtca še zlasti pomemben.

**Obravnava primera s sumom na Covid – 19 v vrtcu**

* V primeru, da zboli otrok z vročino in drugimi znaki akutne okužbe, se v skladu s postopkovnikom vrtca obvesti starše. Otrok počaka starše v izolaciji. Starši otroka se posvetujejo z izbranim osebnim zdravnikom otroka.

**V kolikor se pri otroku ali pri članih v istem gospodinjstvu pojavijo znaki okužbe s covid-19, je potrebno takoj obvestiti vrtec.**

Zahvaljujemo se vam za razumevanje in upoštevanje protokola.

 Prilagamo vam izjave, ki nam jih lahko posredujete kar po elektronski pošti:

* PRILOGA IZJAVA STARŠEV PRED VSTOPOM OTROKA V VRTEC (Covid- 19)
* IZJAVA STARŠEV O PREVZEMU OTROKA IZ VRTCA
* SOGLASJE O UPORABI PODATKOV
* IZJAVA - PROGRAM
* Izjave lahko oddate skenirano in v tem primeru pošljete na elektronski naslov vrtec.smarje@gmail.com ali oddate osebno vzgojiteljici ob prihodu v vrtec.
* Izjava staršev pred vstopom otroka v vrtec (Covid – 19) bo na razpolago ob vhodu v vrtec.